2015.3.14. Az Európai Unió Hivatalos Lapja L 70/47 A TANÁCS (KKBP) 2015/432 HATÁROZATA (2015. március 13.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról AZ EURÓPAI UNIÓ TANÁCSA, tekintettel az Európai Unióról szóló szerződésre és különösen annak 29. cikkére, mivel: (1) — A Tanács 2014. március 17-én elfogadta az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozatot (). (2) — A Tanács 2014. szeptember 8-án elfogadta az intézkedések további hat hónapra történő megújításáról szóló 2014/658/KKBP határozatot (). (3) — A Külügyek Tanácsa 2015. január 29-én megállapodásra jutott azzal kapcsolatban, hogy az intézkedéseket meg kell újítani. A Tanács áttekintette a jegyzékben szereplő minden egyes esetben a jegyzékbe vétel okát. A jegyzékben szereplő bejegyzéseket tizenöt személy esetében módosítani kell, valamint egy elhunyt személyre vonatkozó bejegyzést törölni kell. (44 — A 2014/145/KKBP határozatot ennek megfelelően módosítani kell, ELFOGADTA EZT A HATÁROZATOT: 1. cikk A 2014/145/KKBP határozat a következőképpen módosul: (1) A 6. cikk második bekezdése helyébe a következő szöveg lép: , Ez a határozat 2015. szeptember 15-ig alkalmazandó." (2) A mellékletet e határozat mellékletének megfelelően kell módosítani. 2. cikk Ez a határozat az Európai Unió Hivatalos Lapjában való kihirdetésének napját követő napon lép hatályba. Kelt Brüsszelben, 2015. március 13-án. a Tanács részéről az elnök A. MATISS () A Tanács 2014/145/KKBP határozata (2014. március 17.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről (HL L 78., 2014.3.17., 16. 0.). (4) HLL271., 2014.9.12., 47. o.